भीड़ ने आकर छप्पर फूंका, घर खाक
दौसा | रामगढ़पचवारा थाना इलाके के हामावास गांव में शुक्रवार को कुछ लोगों ने एक जने के छप्पर में आग लगा दी। इससे हजारों रुपए का नुकसान हो गया। इस संबंध में पीड़ित ने थाने में रिपोर्ट दे दी, लेकिन पुलिस ने आरोपियों के खिलाफ मुकदमा दर्ज नहीं किया। पीड़ित मानसिंह राजपूत ने बताया कि वह मकान के आगे पानी का होज बना रहा था। इस दौरान गांव के ही 10-15 जनों ने एक राय होकर मकान के आगे उसके छप्पर में आग लगा दी। इससे छप्पर में रखे दो बोरी खल, दो बोरी बिनौला, चारा बिस्तर जल गए। आग से एक भैंस, पाड़ी एवं गाय झुलस गई। आग बुझाने में दो जनों के हाथ झुलस गए।
दौसा. हामावासमें लगाई आग से जला छप्पर सामान।
hin_Deva hin_Deva hin_Deva